Nolikuma 5.pielikums
ATKLĀTS KONKURSS
“Ielu apgaismojuma izbūve Būriņu ceļa posmā no Blāzmas ielas līdz Zemgaļu ielai, Jelgavā”
identifikācijas Nr. JVP 2026/92/AK

LĪGUMA PROJEKTS

LĪGUMS Nr. PIL/2-5/26/numurs
Ielu apgaismojuma projektēšana un izbūve Būriņu ceļa posmā no Blāzmas ielas līdz Zemgaļu ielai, Jelgava

Jelgavā				dokumenta datums ir tā elektroniskās parakstīšanas datums

Jelgavas valstspilsētas pašvaldības iestāde “Pilsētsaimniecība”, nodokļu maksātāja reģistrācijas Nr. 90001282486, tās amata nosaukums Vārds Uzvārds personā, kurš/-a rīkojas saskaņā ar dokumenta nosaukums, turpmāk – Pasūtītājs, no vienas puses, un
Uzņēmēja nosaukums, reģistrācijas numurs, tās pilnvarotā pārstāvja Vārds Uzvārds personā, kurš/-a rīkojas, saskaņā ar dokumenta nosaukums, turpmāk – Izpildītājs, no otras puses, abas kopā sauktas Puses,
saskaņā ar atklātā konkursa identifikācijas Nr. JVP 2026/92/AK “Ielu apgaismojuma izbūve Būriņu ceļa posmā no Blāzmas ielas līdz Zemgaļu ielai, Jelgava” (turpmāk – Konkurss) rezultātiem (iepirkuma komisijas 2026. gada __._____ lēmums) un Izpildītāja iesniegto piedāvājumu Konkursam, 
noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs uzdod un Izpildītājs apņemas veikt ielu apgaismojuma projektēšanu (turpmāk – Projektēšana) un izbūvi (turpmāk – Būvdarbi) Būriņu ceļa posmā no Blāzmas ielas līdz Zemgaļu ielai, Jelgavā (turpmāk – Būvobjekts), (turpmāk – Projektēšana un Būvdarbi kopā – Darbi).
1.2. Izpildītājs veic Darbu Līgumā noteiktajā termiņā un saskaņā ar Tehniskajām specifikācijām (1. pielikums), Lokālā tāme (2. pielikums – dokuments no Izpildītāja piedāvājuma Konkursam (aizpildīta Lokālā tāme (nolikuma 6.pielikums)), Darba veikšanas kalendāro grafiku (3. pielikums – dokuments no Izpildītāja piedāvājuma Konkursam), Līgumu un Latvijas Republikas normatīvajiem aktiem. 
1.3. Jautājumos, kas nav atrunāti Līgumā, Pusēm ir saistoši Konkursa, Izpildītāja piedāvājuma nosacījumi un normatīvo aktu prasības.
2. LĪGUMCENA UN MAKSĀJUMU KĀRTĪBA
2.1. Līgumcena (turpmāk – Līgumcena) ir summa euro cipariem un vārdiem, pievienotās vērtības nodoklis 21% (divdesmit viens procents) ir summa euro cipariem un vārdiem, kas kopā Līguma summa (summa euro cipariem un vārdiem), ņemot vērā  Lokālajā tāmē (2. pielikums) noteiktās Darba vienību izmaksas. 
2.2. Samaksu par Darbu Pasūtītājs veic šādā kārtībā:
2.2.1. Pasūtītājs ir tiesīgs samaksāt Izpildītājam starpmaksājumu summa euro cipariem un vārdiem, tai skaitā PVN 21% (divdesmit viens procents), ko Izpildītājs iesniedz pēc būvniecības ieceres izstrādes un saskaņošanas Būvvaldē un Projektēšanas pieņemšanas – nodošanas akta abpusējas parakstīšanas;
2.2.2. atlikušo samaksu summa euro cipariem un vārdiem (bez PVN 21% (divdesmit viens procents)) Pasūtītājs samaksā Izpildītājam 15 (piecpadsmit) darba dienu laikā pēc rēķina saņemšanas, ko Izpildītājs iesniedz pēc Akta par izpildītajiem Darbiem un Darba daļas pieņemšanas – nodošanas akta abpusējas parakstīšanas. 
2.3. Ja Izpildītājs nav iesniedzis rēķinu par Līguma 2.2.1. apakšpunktā noteikto starpmaksājuma summu, tad Pasūtītājs samaksā Izpildītājam par Darbu vienā maksājumā Līguma 2.1.  apakšpunktā noteikto Līgumcenu saskaņā ar Līguma 2.5. apakšpunktā noteikto kārtību.
2.4. Ja Līgums tiek izbeigts pirms Līguma 3.2. apakšpunktā noteiktā termiņa saskaņā ar Līguma 15.1.-15.3. apakšpunkta nosacījumiem vai Pusēm savstarpēji vienojoties, Pasūtītājs veic samaksu par faktiski izpildīto Darba apjomu līdz Līguma pirmstermiņa izbeigšanas dienai. Galīgais norēķins par izpildīto Darba apjomu notiek pēc Līguma 15.4. apakšpunktā noteiktā dokumenta abpusējas parakstīšanas un iesniegšanas.
2.5. Izpildītājs rēķinus sagatavo un iesniedz Pasūtītājam strukturēta elektroniskā rēķina (e-rēķina) formā atbilstoši spēkā esošo normatīvo aktu prasībām.
2.6. Visi maksājumi tiek veikti ar pārskaitījumu uz Izpildītāja norādīto norēķinu kontu 
15 (piecpadsmit) darba dienu laikā pēc:
2.6.1.  Projektēšanas pieņemšanas – nodošanas akta abpusējas parakstīšanas un Izpildītāja rēķina saņemšanas dienas (ja attiecināms);
2.6.2.  Akta par izpildītajiem darbiem abpusējas parakstīšanas, Darba pieņemšanas – nodošanas akta abpusējas parakstīšanas un Izpildītāja rēķina saņemšanas dienas.
2.7. Izpildītājam rēķinā jānorāda:
2.7.1. šādi maksātāja rekvizīti:
	Maksātājs
	Jelgavas valstspilsētas pašvaldības iestāde “Pilsētsaimniecība”

	Reģistrācijas Nr.
	90001282486

	Adrese
	Pulkveža Oskara Kalpaka 16A, Jelgava, LV-3001

	Bankas nosaukums
	

	Bankas konta Nr.
	


2.7.2. teksts: “PVN tiek maksāts saskaņā ar Pievienotās vērtības nodokļa likuma 142. pantu, nodokļa apgrieztā maksāšana”;
2.7.3. atsauce uz Līgumu (Pasūtītāja Līguma numurs un datums). Pretējā gadījumā Pasūtītājs nav atbildīgs par rēķina nesavlaicīgu samaksu un tas tiek atbrīvots no zaudējumu atlīdzināšanas un līgumsoda samaksas pienākuma.
2.8. Izpildītājs apliecina, ka Līgumcenā ir iekļautas visas izmaksas, kas saistītas ar Darba veikšanu pilnā apjomā, tai skaitā materiālu un izstrādājumu izmaksas, darba izmaksas, pieskaitāmos izdevumus, mehānismu un transporta izmaksas, darba organizācijas izmaksas, nodokļus, apdrošināšanas izmaksas, garantijas remonta izmaksas, tai skaitā darbs un materiāli, kas nav paredzēti Līgumā, bet ir objektīvi nepieciešami Līgumā paredzētā Darba pienācīgu un kvalitatīvu izpildi, izņemot PVN.

3. LĪGUMA IZPILDES TERMIŅI
3.1. Līgums stājas spēkā pēc pēdējā pievienotā droša elektroniskā paraksta un tā laika zīmoga datuma. Līgums ir spēkā līdz pilnīgai tajā noteikto saistību izpildei vai dienai, kad tas tiek izbeigts Līgumā noteiktajā kārtībā.
3.2. Izpildītājs pabeidz Darbu un ar Darba izpildi saistīto dokumentāciju (t.sk. būvniecības ieceres dokumentāciju un ar Būvobjekta pabeigšanu saistītu, Līgumā un normatīvajos aktos noteikto dokumentāciju) nodod Pasūtītājam ne vēlāk kā piecu mēnešu laikā no Līguma noslēgšanas dienas, par ko Puses sagatavo un paraksta Darbu pieņemšanas – nodošanas aktu. Ja Līguma izpildes termiņš iekrīt brīvdienā vai svētku dienā, tas tiek pārcelts uz nākamo darba dienu.
3.3. Izpildītājam ir tiesības saņemt Darba izpildes termiņa pagarinājumu, ja:
3.3.1. kompetenta valsts vai pašvaldības institūcija vai Pasūtītājs ir kavējis vai apturējis Darba veikšanu no Izpildītāja neatkarīgu iemeslu dēļ;
3.3.2. Darba veikšanu kavējuši apstākļi, kas nav radušies Izpildītāja vainas dēļ; 
3.3.3. Darbu izpilde ir kavēta trešo personu rīcības dēļ; 
3.3.4. Darba veikšanas procesā ir radušies papildus darbi, kas izpildāmi Līguma ietvaros, un tie ietekmē kopējo Līgumā noteiktā Darba izpildes termiņu, ja šo darbu neesamība būvniecības ieceres dokumentācijā kavē Darba pabeigšanu;
3.3.5. ja pēc Pasūtītāja rakstiska pieprasījuma Darbs vai tā daļa ir tikusi pārtraukta, izņemot gadījumus, kad darbs Būvobjektā pārtraukts Izpildītāja vainas dēļ.
3.4. Līguma termiņa izbeigšanās neatbrīvo Puses no saistību izpildes, ko tie nav izpildījuši Līguma darbības laikā.
4. DARBU IZMAIŅAS
4.1. Pasūtītājs drīkst veicamajam Darbam, t.sk. Būvdarbiem, izmainīt tehniskās prasības, samazināt Darba apjomu, nosakot, ka Darbs nav jāveic sākotnēji noteiktajā apjomā, kā arī palielināt Darba apjomu, uzdodot veikt Līgumā (iepirkumā) sākotnēji neparedzētus darbus, Līgumā un normatīvajos aktos noteiktajā kārtībā, un noteikt ar izmaiņām saistīto Darba pabeigšanas termiņa pagarinājumu, ar mērķi panākt, lai Darbi tiktu veiksmīgi un kvalitatīvi pabeigti.
4.2. Darba apjomi var tikt samazināti, ja Darbu gaitā Pasūtītājs konstatē, ka Lokālajā tāmē (2. pielikums) norādītajā apjomā tos veikt nav nepieciešams (būvniecības ieceres dokumentācijas nepilnības, nepareizi būvdarbu apjomu aprēķini vai citu objektīvu iemeslu dēļ). Šajos gadījumos norēķini par izpildītajiem darbiem notiek pēc faktiski noteiktās izpildes, nemainot Izpildītāja piedāvātās vienību cenas darbiem. 
4.3. Pēc Pasūtītāja pieprasījuma Izpildītājam ir jāsagatavo detalizēts priekšlikums par Darba izmaiņu tehniskajiem risinājumiem un izmaksām.
4.4. Darba apjomus, kas sākotnēji tika iekļauti Lokālajā tāmē (2. pielikums), Pasūtītājs var palielināt un uzdot veikt vai var atļaut veikt, ja tos pirms Darbu uzsākšanas objektīvu iemeslu dēļ nebija iespējams precīzi noteikt (piemēram, pēc būvniecības ieceres dokumentācijas izstrādes, precizējot veicamos Būvdarbus, vai pēc Būvdarbu pabeigšanas, veicot digitālos izpilduzmērījumus, apjomi palielinājās) un tādēļ ir nepieciešams palielināt to apjomus. 
4.5. Būvdarbu izmaiņām piemēro tādas pašas cenas kā analogiem darbiem Līgumā, bet darbam, kam analogu Līgumā nav, cenu nosaka Pasūtītājs, ņemot vērā līdzīga rakstura būvdarbu cenas būvniecības nozarē un Izpildītāja iesniegtās cenas kalkulācijas (pamatot ar tirgus izpētes materiāliem).
4.6. Līguma 4. punktā atrunāto izmaiņu kopējais apjoms nedrīkst pārsniegt 30% (trīsdesmit procentus) no Līgumcenas. 
5. PUŠU SAISTĪBAS
5.1. Izpildītājs apņemas:
5.1.1. veikt Darbu izpildi Līgumā noteiktajā termiņā, apjomā, kvalitātē un saskaņā ar normatīvo aktu prasībām; 
5.1.2. piedalīties Pasūtītāja organizētajās sanāksmēs pēc Pasūtītāja uzaicinājuma; 
5.1.3. 10 (desmit) darba dienu laikā pēc Līguma noslēgšanas dienas, atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” (turpmāk – MK noteikumi Nr. 502), iesniegt Pasūtītājam uz Izpildītāja rēķina noslēgto atbildīgā būvspeciālista, kurš veiks būvniecības ieceres izstrādes vadītāja pienākumus, profesionālās civiltiesiskās atbildības apdrošināšanas līgumu par visu Projektēšanas laiku, turpmāk – Apdrošināšanas līgums. Izpildītājam jānodrošina, ka Apdrošināšanas līgums ir spēkā Projektēšanas laikā. Ja uz Līguma parakstīšanas dienu Izpildītājam ir spēkā esošs Apdrošināšanas līgums, bet tā termiņš ir īsāks par Projektēšanas termiņu, tad Izpildītājam ir pienākums spēkā esošā Apdrošināšanas līguma darbības pēdējā dienā iesniegt Pasūtītājam jaunu Apdrošināšanas līgumu ar beigu termiņu līdz Projektēšanas termiņa beigām; 
5.1.4. līdz Būvdarbu uzsākšanas dienai:
5.1.4.1. atbilstoši MK noteikumu Nr. 502 prasībām, iesniegt Pasūtītājam uz Izpildītāja rēķina noslēgto Darbu vadītāja būvspeciālista un Būvdarbu veicēja civiltiesiskās atbildības apdrošināšanas līgumu par visu Būvdarbu veikšanas un Līguma 9.4. apakšpunktā noteikto garantijas periodu. Ja uz Līguma parakstīšanas dienu Izpildītājam ir spēkā esošs šāds Apdrošināšanas līgums, bet tā termiņš ir īsāks par Būvdarbu vai garantijas laika termiņu, tad Izpildītājam ir pienākums spēkā esošā Apdrošināšanas līguma darbības pēdējā dienā iesniegt Pasūtītājam jaunu Apdrošināšanas līgumu ar beigu termiņu līdz Līguma 9.4. apakšpunktā noteiktā garantijas laika termiņa beigām;
5.1.4.2. iesniegt Pasūtītājam dokumentus, kas nepieciešami atzīmes saņemšanai par Būvdarbu uzsākšanas nosacījumu izpildi saskaņā ar normatīvajiem aktiem (rīkojums par atbildīgo būvdarbu vadītāju un citiem speciālistiem);
5.1.5. veikt Projektēšanu atbilstoši Līgumam un Latvijas Republikā būvniecību regulējošo normatīvo aktu prasībām;
5.1.6. būvniecības ieceres dokumentāciju un citus attiecināmos dokumentus izstrādāt latviešu valodā;
5.1.7. Būvdarbus veikt ar vislielāko rūpību, efektivitāti un ekonomiju atbilstoši Līgumam un normatīvajiem aktiem;
5.1.8. ievērot konfidencialitāti no Pasūtītāja saņemtajā informācijā;
5.1.9. saskaņot ar Pasūtītāju Būvdarbu uzsākšanas laiku;
5.1.10. saņemt lēmumu par satiksmes ierobežošanu vai aizliegšanu un rakšanas darbu saskaņojumu;
5.1.11. veikt Būvdarbu atbilstoši būvniecības ieceres dokumentācijai, saskaņā ar Līguma, Tehniskajām specifikācijām (1. pielikums) un normatīvo aktu prasībām;
5.1.12. par saviem līdzekļiem Pasūtītāja noteiktajā termiņā veikt nepieciešamas korekcijas būvniecības ieceres dokumentācijā, kas atklājas Būvdarbu laikā;
5.1.13. veikt Būvdarbu ar Izpildītāja rīcībā esošo tehniku, darba rīkiem, darba apģērbu, nodrošināt sevi ar nepieciešamo degvielu un visiem pārējiem resursiem kvalitatīvai Būvdarba izpildei;
5.1.14. nodrošināt tīrību Izpildītāja darbības zonā un tam piegulošajā teritorijā. Darba izpildes gaitā regulāri izvest no Būvobjekta būvgružus un nodot tos atkritumu apsaimniekotajam, kuram ir Valsts vides dienesta izdota atbilstoša atļauja;
5.1.15. Pasūtītāja noteiktajā termiņā sniegt pieprasītu informāciju;
5.1.16. saskaņā ar Pasūtītāja norādījumiem, Būvobjektā demontētos Pasūtītāja materiālus (gaismekļi u.c.), nodot Pasūtītājam ar materiālu pieņemšanas – nodošanas aktu, ko paraksta abas Puses. Izpildītājam minētie materiāli jādemontē, jāpārvadā un jākrauj tos nesabojājot, kā arī jāveic to notīrīšana;
5.1.17. pēc Būvdarbu pabeigšanas veikt Būvdarbu izpilduzmērījumu un iesniegt to Pasūtītājam digitālā veidā – dwg, dgn formātā, saskaņā ar Līguma 11. punktā noteikto;
5.1.18. nekavējoties pārtraukt Būvdarbus un ziņot Pasūtītājam un informatīvo tālruni 8787, atrodot Būvobjektā:
5.1.18.1. neplānoti atklātas vēsturiskas vai kādas citas nozīmīgas vērtības, un jāievēro Pasūtītāja dotās instrukcijas. Visi minētie šāda veida atradumi ir Pasūtītāja īpašums normatīvajos aktos noteiktajā kārtībā;
5.1.18.2. jebkādus sprādzienbīstamus priekšmetus.
5.1.19. nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem;
5.1.20. nodrošināt, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
5.1.21. informāciju masu saziņas līdzekļiem sniegt tikai saskaņojot to ar Pasūtītāju;
5.1.22. nekavējoties, bet ne vēlāk kā trīs darba dienu laikā, rakstveidā informēt Pasūtītāju, ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.2. Izpildītājs ir atbildīgs:
5.2.1. par Darba kvalitātes, izmantojamo tehnoloģiju un citu parametru atbilstību Līguma un normatīvo aktu prasībām;
5.2.2. par darba, vides un uguns drošības organizāciju, Darba vietas aprīkošanu un uzturēšanu, satiksmes drošības nodrošināšanu un drošības noteikumiem saskaņā ar normatīvajiem aktiem, t.sk. attiecībā uz trešajām personām;
5.2.3. par Darba izpildes procesa koordinēšanu, atsevišķo tā daļu savstarpējo atbilstību un saturu kopumā, kā arī par būvniecības ieceres dokumentācijas atbilstību normatīvajiem aktiem;
5.2.4. par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darba aizsardzības jautājumos, un Darba procesā pielietoto būvmateriālu kvalitāti, kā arī par pieaicināto apakšuzņēmēju darbību; 
5.2.5. par jebkura Izpildītāja pārstāvja, nodarbināto darbinieku un jebkuru citu Darba izpildē iesaistīto trešo personu, t.sk. apakšuzņēmēju rīcību un/vai bezdarbību, it kā tā būtu Izpildītāja rīcība un/vai bezdarbība. Pēc Pasūtītāja pieprasījuma Izpildītājam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Izpildītāja nodarbināto vai tā piesaistīto personu rīcības un/vai bezdarbības rezultātā.
5.3. Pasūtītājs apņemas:
5.3.1. sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem Projektēšanai nepieciešamajiem dokumentiem vai citu informāciju;
5.3.2. pirms Būvdarbu sākuma nodot Izpildītājam Būvobjektu Līgumā noteiktajā kārtībā;
5.3.3. nodot Izpildītājam tehnisko dokumentāciju, kas saskaņā ar Tehniskajām specifikācijām (1. pielikums) nepieciešama Darba izpildei trīs darba dienu laikā pēc Izpildītāja pieprasījuma;
5.3.4. organizēt sanāksmes (pēc nepieciešamības), lai pārrunātu Darba izpildi, kurās piedalās Pasūtītāja un Izpildītāja pārstāvji;
5.3.5. pieņemt Līgumam atbilstošā kvalitātē izpildīto Darbu ar Darbu pieņemšanas-nodošanas aktu un Līgumā noteiktajā kārtībā un termiņā;
5.3.6. nepieciešamības gadījumā brīdināt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Pusēm vienojoties, Darba izpildes termiņš var tikt pagarināts;
5.3.7. samaksāt Izpildītājam par faktiski izpildīto Darbu saskaņā ar izcenojumiem, kas uzrādīti Lokālajā tāmē (2. pielikums).
5.4. Pasūtītājam ir tiesības:
5.4.1. vienpusēji apturēt Darbu gadījumā, ja Izpildītājs pārkāpj Līguma vai normatīvo aktu prasības;
5.4.2. pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu; 
5.4.3. veikt izmaiņas Tehniskajās specifikācijās (1. pielikums), ierosinot Līguma grozījumus par Darba izpildes termiņa pagarināšanu vai saīsināšanu, vai Līgumcenas palielināšanu vai samazināšanu;
5.4.4. ierasties Būvobjektā un kontrolēt Darba izpildes procesu, nebrīdinot par to Izpildītāju. Pasūtītājs nodrošina, ka, ieejot un atrodoties Darba veikšanas teritorijā, tiks ievēroti normatīvajos aktos noteiktie drošības pasākumi; 
5.4.5. neveikt apmaksu par nekvalitatīvi veiktajiem Darba apjomiem, par ko sastādīts Apsekošanas akts saskaņā ar Līguma 9. punkta nosacījumiem, līdz konstatēto neatbilstību novēršanai Izpildītāja paša spēkiem un līdzekļiem aktā noteiktajā termiņā; 
5.4.6. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
5.5. Puses savstarpēji ir atbildīgas par otrai Pusei, kā arī trešajām personām, nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
6. PROJEKTA VADĪTĀJI
6.1. Līguma izpildi Pasūtītāja vārdā vada amats, Vārds Uzvārds, tālrunis: numurs, e-pasts: adrese (turpmāk - Projekta vadītāja/-s) un tehnisko uzraudzību veic elektrotīklu inženieris Vārds Uzvārds, tālrunis numurs, e-pasts: adrese.
6.2. Līguma izpildi Izpildītāja vārdā vada amats, Vārds Uzvārds, tālrunis: numurs, e-pasts: adrese, būvniecības ieceres dokumentācijas izstrādes vadītājs Vārds Uzvārds, tālrunis: numurs, e-pasts: adrese, sertifikāta Nr._____ un atbildīgais būvdarbu vadītājs Vārds Uzvārds, tālrunis: numurs, e-pasts: adrese, sertifikāta Nr._____ .
6.3. Projekta vadītāji, vienojoties ar Pasūtītāju vai Izpildītāju, ir tiesīgi nodot savas tiesības un pienākumus citiem darbiniekiem, iepriekš rakstiski informējot otru Pusi.
6.4. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par Darba pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, Apsekošanas akta parakstīšanu. 
7. SADARBĪBA
7.1. Visos ar Darba veikšanu saistītajos jautājumos Izpildītājs sadarbojas ar Pasūtītāju un tā Projekta vadītāju. 
7.2. [bookmark: _Hlk176952118]Ar Līguma izpildi un Pušu sadarbību saistītie dokumenti jāizdod rakstiski. Dokumentu ātrākai apritei, tiek izmantots elektroniskais pasts: Izpildītāja adrese un Pasūtītāja pilsetsaimnieciba@jelgava.lv.
7.3. Paziņojumi un informēšana:
7.3.1. par apstākļiem, kas var ietekmēt Darba kvalitāti, apjomus, termiņus, tai skaitā izmaiņas Darba veikšanas kalendārajā grafikā, vai Līgumcenu, Izpildītājam, cik ātri vien iespējams, bet ne vēlāk kā nākamajā darba dienā līdz plkst.12:00, no brīža kad tas uzzināja, jāinformē Pasūtītājs, nosūtot attiecīgu iesniegumu uz Līguma 7.2. apakšpunktā norādīto e-pastu;
7.3.2. Iesniegums, kas tiek parakstīts elektroniski un saskaņots ar atbildīgajām personām, jāiesniedz Pasūtītāja Projekta vadītājam, nosūtot to uz Līguma 7.2. apakšpunktā norādīto e-pastu, trīs darba dienu laikā pēc attiecīgā paziņojuma nosūtīšanas, saskaņā ar Līguma 7.3.1. apakšpunktu. Pasūtītājs iesniegumu izskata un atbild Izpildītājam trīs darba dienu laikā pēc tā saņemšanas, bet steidzamos gadījumos līdz nākamās darba dienas plkst.16.00;
7.3.3. Izpildītājs ir tiesīgs veikt tikai tādas izmaiņas, kas ir iesniegtas Pasūtītājam 7.3. apakšpunktā noteiktajā kārtībā un ko Pasūtītājs ir saskaņojis;
7.3.4. Izpildītājam nav tiesības pretendēt uz Darba termiņu grozījumiem vai Līgumcenas palielināšanu, ja tas nav savlaicīgi paziņojis Projekta vadītājam par Līguma 7.3.1. apakšpunktā minētajiem apstākļiem.
7.3.5. Būvdarbu laikā Izpildītājam pirms materiālu pielietošanas tie rakstiski jāsaskaņo ar Tehnisko uzraugu un jāiesniedz apstiprināšanai Pasūtītājam vismaz 
piecas darba dienas pirms attiecīgā materiāla pielietošanas Būvobjektā. Izpildītājs ir tiesīgs pielietot tikai tos materiālus, kas ir saskaņoti un apstiprināti šajā apakšpunktā noteiktajā kārtībā.
7.4. Darba vadības apspriedes:
7.4.1. Pasūtītājs rīko Darba vadības apspriedes pēc nepieciešamības attālināti vai klātienē. 
7.4.2. Pirmā Darba vadības apspriede sasaucama ne vēlāk kā trīs darba dienas pirms Būvdarbu uzsākšanas.
7.4.3. Darba vadības apspriedes vada un protokolē Projekta vadītājs, un nākamajā darba dienā līdz plkst.16.00 nosūta uz e-pastu protokolu visiem apspriedes dalībniekiem, kuri izskata protokolu un divu darba dienu laikā izsūta to visiem apspriedes dalībniekiem ar savu akceptu vai precizējumiem. Projekta vadītājs apkopo apspriedes dalībnieku saņemto informāciju un līdz nākamajai apspriedei sagatavo protokolu 
trīs eksemplārus parakstīšanai. Apspriedes protokols ir saistošs visām Būvobjekta būvniecībā iesaistījām personām;
7.4.4. Darbu vadības apspriedēs piedalās Izpildītāja atbildīgais darbu vadītājs (norādīts un Līguma 6.2. apakšpunktā), Pasūtītāja pārstāvji un citas personas pēc nepieciešamības. 
7.4.5. Par pirmo Darba vadības apspriedes vietu un laiku, kā arī katras nākamās Darba vadības apspriedes vietu un laiku, Izpildītāju un citas pieaicināmās personas informē Pasūtītāja Projekta vadītājs, nosūtot informāciju uz e-pastu. 
7.4.6. Darba vadības apspriedēs izskata ar Darba izpildi saistītās problēmas, izmaiņas, papildinājumus, paveiktos un atlikušos darbus, Darba veikšanas kalendārā grafika izpildi, u.c. jautājumus.  
8. IZPILDĪTĀJA PERSONĀLS UN APAKŠUZŅĒMĒJI
8.1. Apakšuzņēmēju saraksts:
8.1.1. pēc Līguma noslēgšanas un ne vēlāk kā uzsākot Līguma izpildi, Izpildītājs iesniedz Pasūtītājam Darba izpildē iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus;
8.1.2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Darba izpildē. 
8.1.3. Apakšuzņēmēja, kura veicamās Darba daļas vērtība ir mazāka par 10 000,00 euro, nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs septiņas darba dienas iepriekš rakstiski ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Darbu daļu un norādot izpildāmā Darba apjomu no Līguma vērtības naudas izteiksmē.
8.2. Izpildītājs Darbu izpildei iesaista Izpildītāja piedāvājumā norādītos speciālistus un apakšuzņēmējus.
8.3. Izpildītājs atbild par speciālistu un apakšuzņēmēju veiktā darba atbilstību Līguma nosacījumiem.
8.4. Izpildītājs nav tiesīgs bez saskaņošanas ar Pasūtītāju veikt Konkursa piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos, un ja piedāvātais personāls vai apakšuzņēmējs atbilst Konkursa dokumentos personālam izvirzītajām prasībām un tam ir vismaz tādi pati kvalifikācija un pieredze kā personālam vai apakšuzņēmējam, kas tika vērtēts, izvēloties piedāvājumu atbilstoši Konkursa dokumentos noteiktajām prasībām un kritērijam. Pasūtītājs var prasīt personāla un apakšuzņēmēja viedokli par nomaiņas iemesliem.
8.5. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Darba daļas vērtība ir vismaz 10 000,00 euro apmērā, vai jauna apakšuzņēmēja iesaistīšanu, kura veicamā Darba daļa plānota vismaz 10 000,00 euro apmērā vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Būvdarbu daļu – darbu nosaukumus un izpildāmā darba apjomu naudas izteiksmē, un jāsaņem rakstveida piekrišana.
8.6. Pasūtītājs nesniedz savu piekrišanu piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
8.6.1. Izpildītāja piedāvātais personāls vai apakšuzņēmējs neatbilst tām Konkursa dokumentos noteiktajām prasībām, kas attiecas uz Izpildītāja personālu vai apakšuzņēmēju;
8.6.2. tiek nomainīts apakšuzņēmējs, uz kura iespējām Konkursā izraudzītais pretendents balstījies, lai apliecinātu savas kvalifikācijas atbilstību Konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Konkursā izraudzītais pretendents atsaucies, apliecinot savu atbilstību Konkursā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Konkursā;
8.6.3. piedāvātais apakšuzņēmējs, kura izpildāmā Darba vērtība ir vismaz 10 000,00 euro apmērā, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Konkursā;
8.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
8.7. Pasūtītājs nesniedz savu piekrišanu jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu.
8.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Pasūtītājs nosacījumu pārbaudi saskaņā ar Līguma 8.4. apakšpunktu veic uz attiecīgā lēmuma pieņemšanas dienu. 
9. KVALITĀTES KONTROLE UN GARANTIJAS LAIKS
9.1. Projekta vadītājs organizē pārbaudi Darbu izpildes un pieņemšanas laikā, un par atklātajiem defektiem paziņo Izpildītājam un tiek sagatavots Apsekošanas akts, kurā norāda defektus un to novēršanas termiņu. 
9.2. Projekta vadītājs ir tiesīgs uzdot Izpildītājam veikt jebkuru Darba pārbaudi, kas varētu parādīt defektu. Šāda pārbaude neietekmē ar Līgumu saistītos Izpildītāja pienākumus. 
9.3. Izpildītājs atklātos defektus novērš par saviem līdzekļiem Apsekošanas aktā noteiktajā termiņā. Pēc defektu novēršanas projekta vadītājs veic pārbaudi un sagatavo defektu novēršanas aktu. 
9.4. Garantijas laiks sākas pēc Būvobjekta pieņemšanas ekspluatācijā un ir ________________ (ne mazāk kā 60 (sešdesmit mēneši) izpildītajiem Būvdarbiem, pielietotajiem materiāliem un LED gaismekļiem. 
9.5. Garantijas laikā Izpildītājam vai viņa norādītam speciālistam jāpiedalās Būvobjekta apsekošanā (turpmāk – objekta apsekošana) kopā ar Pasūtītāju. Par Būvobjekta apsekošanas datumu un laiku Pasūtītājs informē Izpildītāju piecas darba dienas iepriekš, nosūtot informāciju uz e-pastu: adrese. 
9.6. Apsekojot Būvobjektu garantijas laikā, Pasūtītājs sagatavo Apsekošanas aktu, kurā norāda konstatētos defektus un to novēršanas termiņu. Apsekošanas aktu paraksta visas personas, kuras piedalās apsekošanā. 
9.7. Izpildītājs novērš garantijas laikā konstatētos defektus Pasūtītāja noteiktajā termiņā. Ja Izpildītājs to neizdara, Pasūtītājam ir tiesības tos novērst uz Izpildītāja rēķina.
9.8. Izpildītājs pēc Apsekošanas aktā norādīto defektu novēršanas, informē par to Pasūtītāju nosūtot informāciju un novērstā defekta fotofiksāciju uz e-pastu: pilsetsaimnieciba@jelgava.lv. 
9.9. Ja Izpildītājs nenovērš defektus Pasūtītāja noteiktajā laikā vai atsakās tos novērst, Pasūtītājs var nolīgt citu personu defektu novēršanai, un Izpildītājam jāsedz defektu novēršanas izmaksas. Par lēmumu veikt defektu novēršanu minētajā kārtībā Pasūtītājs informē Izpildītāju trīs darba dienas iepriekš. 
9.10. Ja pārbaudes vai garantijas laikā atklājas defekts, ko Izpildītājs neatzīst par defektu vai nepiekrīt defekta rašanās cēlonim, tad pārbaudi veic Pasūtītāja un Izpildītāja savstarpēji atzīts eksperts vai ekspertu grupa, kura slēdziens Pusēm ir saistošs. Ekspertīzes izmaksas sedz tā Puse, kuras viedoklis ir atzīts par nepamatotu.
10. DARBA PIEŅEMŠANA – NODOŠANA UN BŪVOBJEKTA PIEŅEMŠANA EKSPLUATĀCIJĀ
10.1. Darba pieņemšanu – nodošanu noformē ar abpusēji parakstītu Darba pieņemšanas – nodošanas aktu, ko Puses sagatavo pēc Līgumā un normatīvajos aktos noteiktās izpilddokumentācijas iesniegšanas un Būvvaldes būvniecības informācijas sistēmā atzīmes par Būvdarbu pabeigšanu izdarīšanas, bet ne vēlāk kā līdz Līguma 3.2. apakšpunktā noteiktajam termiņam. 
10.2. Izpildītājs Līguma ietvaros ir tiesīgs (pilnvarots) Pasūtītāja vārdā vērsties ar iesniegumu institūcijās, kuras ir izdevušas tehniskos vai īpašos noteikumus, un saņemt institūciju atzinumus par būves gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām. 
10.3. Būvobjekta pieņemšanu ekspluatācijā veic saskaņā ar Ministru kabineta 2017. gada 9.maija noteikumiem Nr.253 “Atsevišķu inženierbūvju būvnoteikumi”.
11. BŪVDARBA APJOMA UZMĒRĪŠANA
11.1. Izpildītājam, pēc Būvdarbu pabeigšanas, jāveic izpildītā Būvdarbu apjoma uzmērīšana digitālā formā atbilstoši Ministru kabineta 2012. gada 24. aprīļa noteikumiem Nr. 281 “Augstas detalizācijas topogrāfiskās informācijas un tās centrālās datubāzes noteikumi” un Jelgavas pilsētas pašvaldības 2020. gada 24. septembra saistošajiem noteikumiem Nr. 20-31 “Par augstas detalizācijas topogrāfiskās informācijas aprites kārtību Jelgavas pilsētā ” un būvniecības ieceres dokumentācijai, ievērojot šādas prasības:
11.1.1. Būvobjekta uzmērīšana jāveic, pieaicinot sertificētu mērnieku vai licencētu organizāciju; 
11.1.2. izpildmērījumos jāiekļauj visu izbūvēto Būvdarbu apjoms un jāsaskaņo Būvvaldē; 
11.1.3. jāapkopo un jāiesniedz Pasūtītājam par visa nododamā Būvobjekta izpilduzmērījumi vienā failā MicroStation, AutoCad programmas vidē un PDF formātā (vai atsūtot Pasūtītājam uz Līguma 21.1. apakšpunkta norādīto e-pasta adresi).
12. DARBA AIZSARDZĪBA
12.1. [bookmark: _Ref89499134]Izpildītājs ir atbildīgs par visu Būvobjektā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem, tai skaitā, Izpildītājs veic iepriekšēju paziņojumu institūcijām par būvdarbu veikšanu, ja to nosaka normatīvie akti. 
12.2. Izpildītājs nodrošina Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” noteikto prasību ievērošanu, pieaicinot vadošo darbinieku darba aizsardzības organizēšanā un par Būvdarbu aizsardzības koordinatoru Līguma izpildes laikā nozīmē Vārds Uzvārds, tālrunis: numurs, e-pasts: adrese.
13. LĪGUMSODS
13.1. Ja Pasūtītājs noteiktajā laikā neveic maksājumus par Darbu, Izpildītājam ir tiesības prasīt līgumsodu 0,1% (nulle, komats, viens procents) apmērā no nokavētā maksājuma summas par katru kavējuma dienu, bet kopsummā ne vairāk kā 10% (desmit procenti) no neizpildīto saistību vērtības. Līgumsoda aprēķins sākas no nākamās dienas pēc maksājuma termiņa iestāšanās.
13.2. Ja Projektēšana vai Būvdarbs netiek uzsākts, veikts un/vai pabeigts Darba veikšanas kalendārajā grafikā noteiktā termiņā, Pasūtītājam ir tiesības prasīt un Izpildītājam pienākums maksāt Pasūtītājam līgumsodu 0,1% (nulle, komats, viens procents) apmērā no Līgumcenas par katru nokavēto dienu, bet kopsummā ne vairāk kā 10 % (desmit procenti) no neizpildīto saistību vērtības, kā arī Izpildītājs atlīdzina visus tādējādi Pasūtītājam nodarītos zaudējumus.
13.3. Pasūtītājam ir tiesības prasīt līgumsodu, ja Izpildītājs neievēro Līguma vai normatīvo aktu prasības – par katru konstatēto un ar Pasūtītāja vai Projekta vadītāja aktu fiksēto gadījumu 250 euro (divi simti piecdesmit euro). Par konstatētajām neatbilstībām Pasūtītājs paziņo Izpildītājam, nosūtot aktu elektroniski uz e-pastu: adrese.
13.4. Puse, kurai piemēro līgumsodu, samaksā to 15 (piecpadsmit) darba dienu laikā pamatojoties uz rakstveida pretenziju. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsodu summa.
13.5. Līgumsoda samaksa neatbrīvo Puses no Līguma turpmākas pildīšanas.
13.6. Ja kompetenta institūcija konstatē administratīvo pārkāpumu, kas saistīts ar pasūtītā Būvdarba savlaicīgu neizpildi vai nekvalitatīvu izpildi, un par to Pasūtītājam ir uzlikts naudas sods, tad Izpildītājs to atmaksā Pasūtītājam 15 (piecpadsmit) darba dienu laikā pēc Pasūtītāja pieprasījuma. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir uzlikts administratīvais sods.
14. LĪGUMA GROZĪŠANA
14.1. Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi) un ja veiktie grozījumi atbilst vismaz vienam no šādiem gadījumiem:
14.1.1. grozījumi ir nebūtiski;
14.1.2. grozījumi ir būtiski un tie ir paredzēti Līgumā;
14.1.3. grozījumi ir būtiski un tiek izdarīti, jo Pasūtītājam ir nepieciešami papildu būvdarbi, pakalpojumi vai piegādes, kas nebija iekļauti Konkursā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau Konkursā iegādāto aprīkojumu, pakalpojumiem vai iekārtām, vai Izpildītāja maiņa radītu ievērojamas grūtības;
14.1.4. grozījumi ir būtiski un tie ir nepieciešami tādu iemeslu dēļ, kurus Pasūtītājs iepriekš nevarēja paredzēt.
14.2. Līguma grozījumus noformē ar rakstveida vienošanos, kas tiek numurēta, un pēc abu Pušu parakstīšanas stājas spēkā no parakstīšanas dienas, ja nav noteikts citādi un kļūst par Līguma neatņemamu sastāvdaļu.
14.3. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
15. LĪGUMA DARBĪBAS IZBEIGŠANA VAI ATKĀPŠANĀS NO LĪGUMA
15.1. Izpildītājam ir tiesības vienpusēji izbeigt Līguma darbību, ja Pasūtītājs neveic maksājumus un līgumsods sasniedz 10 % (desmit procenti) no Līgumcenas.
15.2. Pasūtītājam ir tiesības vienpusēji izbeigt Līguma darbību, ja:
15.2.1. Izpildītājs Līgumā noteiktajā termiņā neiesniedz Līgumā noteiktos dokumentus vai neuzsāk Darbu;
15.2.2. atkārtoti konstatētas neatbilstības, par kurām ir piemērots līgumsods;
15.2.3. Izpildītājs neveic Līgumā paredzētās pārbaudes vai veiktās pārbaudes rāda, ka Darbs tiek pildīts kvalitātē, kas neatbilst Līgumā noteiktajām prasībām un Izpildītājs konstatētās neatbilstības nenovērš pēc Pasūtītāja pieprasījuma;
15.2.4. Izpildītājs uz trīs dienām nepamatoti pārtrauc Būvdarbus Būvobjektā; 
15.2.5. Izpildītājs kavē Būvdarbu pabeigšanu ilgāk par 10 (desmit) darba dienām;
15.2.6. ir uzsākts (ierosināts) vai pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta Izpildītāja likvidācija, uzsākta tiesvedība par Izpildītāja bankrotu, vai tā darbība tiek izbeigta, vai pārtraukta kādu citu svarīgu iemeslu dēļ;
15.2.7. ir pieejama informācija, ka Konkurences padome ir konstatējusi  karteli, kurā ir iesaistījies Izpildītājs;
15.2.8. konstatēts Publisko iepirkumu likuma 64. panta pirmajā daļā noteiktais gadījums;
15.2.9. konstatēts, ka Līguma izpildē tiek izmantotas Krievijas Federācijas un Baltkrievijas Republikas izcelsmes preces un pakalpojumi.
15.3. Pasūtītājam ir tiesības nekavējoties bez iepriekšējā paziņojuma Izpildītājam vienpusēji atkāpties no Līguma, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.4. Ja Līgums tiek izbeigts pirms Līguma 3.2. apakšpunktā noteiktā termiņa, Pusēm neizpildot Līguma saistības, Izpildītājs nekavējoties pārtrauc Būvdarbu un piecu darba dienu laikā iesniedz atskaiti par izpildīto Būvdarba apjomu. Puses paraksta izpildīto Būvdarbu apjomu pabeigšanas aktu, ko sagatavo Izpildītājs. Pēc izpilddokumentācijas sagatavošanas, nodošanas Pasūtītājam un paveikto Darbu novērtēšanas Puses paraksta Darba pieņemšanas-nodošanas aktu. Pasūtītājs veic samaksu par faktiski izpildīto Darba apjomu 15 (piecpadsmit) darba dienu laikā pēc rēķina saņemšanas, ko Izpildītājs iesniedz pēc Darba pieņemšanas-nodošanas akta abpusējas parakstīšanas un iesniegšanas, samazinot rēķina summu par līgumsodu (ja attiecināms). Ja Līgums tiek izbeigts saskaņā ar Līguma 15.3. apakšpunktu, Pasūtītājs samaksā Izpildītājam par faktiski veiktiem Darbiem atbilstoši normatīvo aku prasībām.
15.5. Tiesību vienpusēji izbeigt Līgumu, ja Puse ir paziņojusi par iespējamo vai plānoto Līguma izbeigšanu otrai Pusei, vismaz 10 (desmit) darba dienas iepriekš, izņemot Līguma 15.3. apakšpunktā noteikto gadījumu, un tā nav novērsusi vai nevar novērst Līguma izbeigšanas pamatu paziņojumā noteiktajā termiņā (ja tas bija noteikts paziņojumā). Ar drošu elektronisko parakstu parakstīts paziņojums tiek nosūtīts uz Līguma 21.1. apakšpunktā norādīto Puses e-pastu. 
15.6. Līdz Līguma vienpusējas izbeigšanas dienai, Puse ir tiesīga sniegt motivētu un pamatotu paskaidrojumu attiecībā uz Līguma atcelšanas vai vienpusējās izbeigšanas pamatojumu, bet tas nevar būt par pamatu Līguma atstāšanai spēkā, ja otra Puse šo paskaidrojumu uzskata par nepamatotu un nepiekrīt turpināt līgumsaistības.
15.7. Līgums tiek izbeigts paziņojuma kārtībā. Līgums ir uzskatāms par izbeigtu, ja Puse neceļ iebildumus līdz paziņojumā, kas nosūtīts Līguma 15.5. apakšpunktā noteiktajā kārtībā, noradītajam termiņam. 
15.8. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses. 
15.9. Līguma izbeigšanas gadījumā Pasūtītājs uzdod un Izpildītājs ne vēlāk kā piecu  darba dienu laikā veic Būvdarbus, kas pamatoti ar nepieciešamību saglabāt Būvobjekta konstrukcijas un nodrošināt ceļu satiksmes, gājēju un apkārtējās vides drošību. 
15.10. Abpusēji rakstiski vienojoties, Puses ir tiesīgas izbeigt Līgumu kāda cita iemesla dēļ, brīdinot otru Pusi vismaz 15 (piecpadsmit) dienas iepriekš, ja Puses nevienojas par citu termiņu. Ja vienošanās netiek panākta, Līgums paliek spēkā un Pusēm jāpilda saistības saskaņā ar Līguma noteikumiem.
16. AUTORTIESĪBAS
16.1. Puses atzīst un vienojas, ka visi Darba izpildes rezultātā Izpildītāja izstrādātie materiāli un dokumenti, kuros ietvertā informācija ir attiecināma uz Pasūtītāja Būvobjektu (turpmāk tekstā šādi materiāli un dokumenti saukti – Autortiesību objekti), tiek uzskatīti par Pasūtītāja īpašumu, un uz tiem tiek attiecināti šādi nosacījumi:
16.1.1. Izpildītājs ar šo Līgumu nodod Pasūtītājam visas Izpildītāja kā Autortiesību objekta mantiskās tiesības, tai skaitā, bet ne tikai, tiesības uz darba fiksāciju, izmantošanu, publiskošanu, izplatīšanu, reproducēšanu, tulkošanu, pārveidošanu, Autortiesību objektu izmantošanas tiesību nodošanu, kā arī kompensācijas un zaudējumu atlīdzības saņemšanu darba autortiesību pārkāpuma gadījumā u.c., bez termiņa un teritorijas ierobežojuma;
16.1.2. Pasūtītājam ir tiesības izmantot Autortiesību objektus jebkurā veidā atsevišķi no pārējā projekta materiāla;
16.1.3. Līgumā noteiktā atlīdzība ietver pilnīgu atlīdzību par Autortiesību objektu izstrādāšanu, Līguma 16.1. apakšpunktā norādīto tiesību nodošanu Pasūtītājam un Autortiesību objektu izmantošanu atbilstoši Pasūtītājam nodoto tiesību apjomam.
16.2. Izpildītājs nav tiesīgs izmantot Autortiesību objektus, nododot tos trešajām personām, ne peļņas gūšanas nolūkos, ne bez atlīdzības.
17. DATU AIZSARDZĪBA 
17.1. Fizisko personu datus Pusēm ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
17.2. Puses apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni. 
17.3. Ja Puses datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
17.4. Puses nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja Pusēm rodas pienākums no otras Puses iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Pusi, ja vien normatīvie akti to neparedz vai neaizliedz.
17.5. Pēc otras Puses vai datu subjekta pieprasījuma, ja tas iespējams, iznīcina no otras Puses iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
17.6. Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informēt par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
17.7. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
17.8. Informācija par Jelgavas valstspilsētas pašvaldības kā datu pārziņa veikto personas datu apstrādi pieejama www.jelgava.lv/pasvaldiba-par-pasvaldibu-datu-aizsardziba/, konkrētā pakalpojuma aprakstā www.jelgava.lv/pakalpojumi/ vai saņemot informāciju klātienē. Datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts: dati@jelgava.lv.
18. IEROBEŽOTAS PIEEJAMĪBAS INFORMĀCIJA
18.1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
18.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
18.3. Informācijas neizpaušanas noteikumi neattiecas arī uz gadījumiem, kad Latvijas Republikas tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas tiesību aktos noteiktas kompetentas institūcijas vai organizācijas, kurām uz to ir likumīgas tiesības.
19. NEPĀRVARAMA VARA
19.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
19.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā trīs darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes.
19.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.
20. IZCELSMES IEROBEŽOJUMI
20.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces vai pakalpojumi.
20.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
20.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces vai pakalpojumi.
20.4.  Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
20.5. pieprasīt attiecīgo preču vai pakalpojumu nomaiņu;
20.6. piemērot līgumsodu 10% (desmit procentu) apmērā no attiecīgās preces vai pakalpojuma vērtības;
20.7. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
20.8. Šajā punktā noteiktās prasības izriet no Publisko iepirkumu likuma 2.² panta un ir uzskatāmas par būtisku Līguma izpildes nosacījumu.
21. STRĪDU IZSKATĪŠANA
21.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas.
21.2. Ja Puses 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā.
22. CITI NOTEIKUMI
22.1. Līgumā paredzētie un visi cita veida paziņojumi, rīkojumi, apstiprinājumi, apliecinājumi, saskaņojumi un lēmumi Pusēm jāizdod rakstiski. Dokumentu ātrākai apritei, tiek izmantots elektroniskais pasts: Izpildītāja e-pasts: adrese un Pasūtītāja 
e-pasts: pilsetsaimnieciba@jelgava.lv. Visi dokumenti, kas nosūtīti elektroniski, uzskatāmi par paziņotiem otrajā (2.) darba dienā pēc to nosūtīšanas. Paziņojumi, kas netiek īstenoti rakstveidā, tiek uzskatīti par spēkā neesošiem.
22.2. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma noteikumu un nosacījumu spēkā esību. 
22.3. Visos jautājumos, kas nav noregulēti Līgumā, Puses vadās no Konkursa nolikuma prasībām, Izpildītāja piedāvājuma un normatīvajiem aktiem. 
22.4. Līgums ir saistošs Pusēm, to pilnvarotajām personām, kā arī tiesību un saistību pārņēmējiem. Izpildītāja aizstāšana ar citu izpildītāju ir pieļaujama, ja Izpildītāju (Konkursā izraudzīto pretendentu) aizstāj ar citu izpildītāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis izpildītājs atbilst paziņojumā par līgumu vai iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas noteikumi. Lēmumu par līgumisko attiecību turpināšanu vai izbeigšanu ar Izpildītāja tiesību un saistību pārņēmējiem pieņem Pasūtītājs, izvērtējot to atbilstību Konkursa prasībām, Izpildītāja piedāvājumam, kas ir saistošs Izpildītāja tiesību un saistību pārņēmējiem. 
22.5. Pusēm ir pienākums nekavējoties, bet ne vēlāk, kā piecu darba dienu laikā rakstiski brīdināt otro Pusi par pilnvaroto pārstāvju maiņu, gaidāmo reorganizāciju vai likvidāciju, kā arī nekavējoties informēt par izmaņām rekvizītos, statusā, kā arī, ja tiek ierosināta lieta par atzīšanu par maksātnespējīgu. 
22.6. Parakstot Līgumu, Izpildītājs apliecina, ka uz Līguma noslēgšanas dienu Izpildītājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
22.7. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks. Katra Puse Līgumu glabā savā lietvedībā elektroniskā dokumenta formā.

23. PUŠU REKVIZĪTI UN PARAKSTI:

	Pasūtītājs
Jelgavas valstspilsētas pašvaldības iestāde “Pilsētsaimniecība”
Nodokļu maksātāja reģ. Nr.90001282486
Pulkveža Oskara Kalpaka 16A
Jelgava, LV-3001
banka
Konta Nr.


Amats __________________ V.Uzvārds
	Izpildītājs
Nosaukums 

reģistrācijas Nr.
adrese

banka
Konta Nr.

Paraksttiesīgās
personas amats ______________ V.Uzvārds

